CELEX: C2007/056/31
Language: sk
Date: 2007-03-10 00:00:00
Title: Vec C-515/06 P: Odvolanie podané 19. decembra 2006 : European Association of Euro Pharmaceutical Companies (EAEPC) proti rozsudku Súdu prvého stupňa (štvrtá rozšírená komora) z  27. septembra 2006 vo veci T-168/01, GlaxoSmithKline Services Unlimited/Komisia Európskych spoločenstiev

10.3.2007   
            
            
               SK
            
            
               Úradný vestník Európskej únie
            
            
               C 56/18
            
         Odvolanie podané 19. decembra 2006: European Association of Euro Pharmaceutical Companies (EAEPC) proti rozsudku Súdu prvého stupňa (štvrtá rozšírená komora) z 27. septembra 2006 vo veci T-168/01, GlaxoSmithKline Services Unlimited/Komisia Európskych spoločenstiev
   (Vec C-515/06 P)
   (2007/C 56/31)
   Jazyk konania: angličtina
   Účastníci konania
   
      Odvolateľ: European Association of Euro Pharmaceutical Companies (EAEPC) (v zastúpení: M. Hartmann-Rüppel a W. Rehmann, advokáti)
   
      Ďalší účastníci konania: Komisia Európskych spoločenstiev, Bundesverband der Arzneimittel-Importeure eV, Spain Pharma, SA, Asociación de exportadores españoles de productos farmacéuticos (Aseprofar), GlaxoSmithKline Services Unlimited, predtým Glaxo Wellcome plc
   Návrhy odvolateľa
   Odvolateľ navrhuje:
   
               —
            
            
               zrušiť rozsudok Súdu prvého stupňa z 27. septembra 2006 vo veci T-168/01 v rozsahu, v akom Súd prvého stupňa zrušil rozhodnutie Komisie 2001/70/ES (1) z 8. mája 2001,
            
         
               —
            
            
               rozhodnúť o náhrade trov konania, ktoré vznikli v konaniach na Súdnom dvore a na Súde prvého stupňa.
            
         Odvolacie dôvody a hlavné tvrdenia
   Odvolateľ uvádza, že napadnutým rozsudkom došlo k nasledujúcim porušeniam práva Spoločenstva:
   
               a)
            
            
               nesprávne uplatnenie článku 81 ods. 3 ES vzhľadom na to, že Súd prvého stupňa nezohľadnil úlohu a funkciu článku 81 ods. 3 tým, že rozhodol, že posúdenie, ktoré vykonala Komisia, je nedostatočné;
            
         
               b)
            
            
               nesprávne uplatnenie článku 81 ods. 3 tým, že Súd prvého stupňa nesprávne posúdil znášanie dôkazného bremena;
            
         
               c)
            
            
               nesprávne uplatnenie článku 81 ods. 3 ES, ktoré bolo spôsobené nesprávnym výkladom, resp. nezohľadnením dôkazu v spise preukazujúceho, že žalobca (GSK) dostatočným spôsobom nesplnil požiadavky článku 81 ods. 3 ES a nepredložil náležitý dôkaz.
            
         
      (1)  Ú. v. ES L 302, s. 1.